Сандуйжавын Туяа

Сартуул Сандуйжавын Туяа (1952 оны 10 сарын 17-ны өдөр Улаанбаатар хотын Нэгдүгээр төрөх эмнэлэгт төрсөн)- Монгол Улсын Соёлын тэргүүний ажилтан цолтой, мэргэжлийн гэрэл зурагчин юм.

 Намтар 
Боловсрол

Туяа 1-6 дугаар ангидаа 2 дугаар дунд сургуульд суралцаж байгаад 7 дугаар ангидаа нийслэлийн Найрамдлын районы 12-р хороололд 33-р сургуульд шилжин суралцжээ.

1970 онд ерөний боловсролын сургуулиа төгсөөд МУИС-д гадаад буюу Зөвлөлтөөс бусад Европын оронд сурах оюутнуудад зориулсан хэлний бэлтгэлийн ангид суралцсан. 

Энэхүү анги нь герман хэл үздэг бөгөөд нэг жил сурсан. Учир нь Европт 12 жилийн боловсролтой байсан учир боловсролын хугацааны зөрүүг арилгах гэж энэ ангид сурдаг байжээ. Тухайн оны намар нь тус сургуульд элсээд хавар нь оюутнуудыг дахин дүнгээр жагсаагаад гадаад сургуулийн хуваарь өгдөг байсан бөгөөд Туяа Германд сурах 7 ангийн хуваарь ирснээс сурлагаараа 4 дүгээр байрт жагсаж, гэрэл зургийн ангийг сонгосон байна. Анх гэрэл зургийн ангийг ямар нэг инженерийн анги гэж бодож байсан аж. Гэрэл зургийн энэ ангийн хуваарь тухайн үед Соёлын яамны нэр дээр ирдэг байсан бөгөөд зохиолч Ж.Пүрвээ Соёлын яамны коллеги байсан. 

1972-1978 онд Германы Ном урлаг ба График зургийн дээд сургуульд гэрэл зургийн факультетэд 5 герман, 5 вьетнам оюутны хамтаар суралцаж төгсжээ.

 Ажилласан байдал 
1981 он Соёлын яам- Сэтгүүлч

1983 он Соёлын яам- Редактор

1991-1997 он Монголын ногоон нам-Үүсгэн байгуулагч, Ногоон боловсрол олгох Солонго сан

2005-2010 он Монголын Урлагийн Зөвлөл, Их Британы хүүхдийг ивээх сангийн "Хүүхэд ба дуран" төслийн багш

1998-2005 он Партизаны САА-д Газар тариалан эрхэлсэн.

 Уран бүтээл 
Анхны уран бүтээл нь түүний садангийн эгчийн хөзөр тоглож буй хөрөг зураг байв.

2015 онд "Бүсгүйн мэлмий" гэрэл зургийн үзэсгэлэнгээ гаргажээ.

 Онцлох 
 Монголоос анх удаа баруунд сурсан мэргэжлийн гэрэл зурагчин
 Монгол улс дотооддоо анх удаа мэргэжлийн гэрэл зурагчин бэлтгэсэн багш.

Гэр бүл
Туяа 10 насны зөрүүтэй нэг ахтай. 

Нөхөр Нямдашийн хамт амьдардаг. 1980, 1986 онд төрсөн 2 хүүхэдтэй.

Ангилал:1952 онд төрсөн
Ангилал:Монголын гэрэл зурагчин
Ангилал:Монгол улсын соёлын тэргүүний ажилтан
Ангилал:Монголчууд